Carolina Morace

Carolina Morace (født 5. februar 1964) er en italiensk tidligere fotballspiller og nåværende fotballtrener. Morace er blant Italias mest framgangsrike kvinnelige fotballspillere.

 Spillerkarriere 
Morace debuterte på landslaget og på det øverste nivå i Serie A da hun var 14 år gammel. Hennes debutkamp var mot Jugoslavia, i en av de svært få kampene Jugoslavia spilte under den kalde krigen. Dette var starten på en 18 år lang karriere på landslag og 20 år på klubblag.

Morace spilte på en lang rekke klubblag. I sin 20 år lange karriere var hun på ti forskjellige lag, to av disse i to omganger. A.S.D. CF Bardolino og S.S. Lazio Calcio Femminile er de eneste hun spilte på så lenge som tre sesonger. Morace vant tilsammen tolv seriegull og to cupgull, av hvilke én var en double, i sin klubbkarriere. 

Morace var med i EM fra begynnelsen, med akseptable resultater. Hun var også med på det første VM, i Kina, der hun scoret 4 mål. Tre av disse var mot Taiwan, og det siste var kampens eneste mål mot Nigeria. Begge disse kampene kom i gruppespillet til Italia, og Morace kunne gjøre lite med at Italia tapte kvartfinalen mot Norge. Moraces fire mål gjorde henne til Italias toppscorer i VM.

I EM på hjemmebane (det vil si, semifinalene, bronsefinalen og finalen, resten ble regnet som kvalifisering) greide Morace å score Italias mål mot Tyskland, og dermed sikre uavgjort. Kampen gikk til straffesparkkonkurranse, som Italia vant. Igjen møtte Italia Norge i finalen, og igjen tapte Italia. Det ble imidlertid Italias beste resultat i offisielle turneringer, mye takket være Moraces utlikningsmål.

Italia lyktes ikke å kvalifisere seg til EM i 1995, og dermed heller ikke til VM i samme år eller OL året etter. Dermed ble beholdningen i landslagssammenheng for Morace et EM-sølv i 1993 og en bronse fra 1987.

 Trenerkarriere 
Morace prøvde seg som trener for Serie C-laget (tredje nivå) Viterbese i 1999.Leveling the Field Worldpress.org Hun vant den første kampen som trener, men etter et stygt 1-5-tap i den andre kampen og stadig press fra både pressen og styret, trakk hun seg etter bare to kamper. Viterbese spiller per januar 2011 i amatørligaen Serie D (5. nivå), i gruppe G.

Morace prøvde seg som trener for det italienske landslaget året etter. Italia var i en bølgedal som Morace i liten grad greide å få dem ut av. Italia kvalifiserte seg ikke til VM i hennes tid som landslagssjef, og enda hun fikk Italia til EM i 2001 og EM i 2005 ble det med gruppespill begge gangene.

Morace tok i 2009 over Canada etter Even Pellerud, og ser ut til å ha fått det til bedre der.Italian virtue boosts high-flying Canada  FIFA.com Under hennes ledelse har Canada allerede vunnet VM-kvalifiseringen, tidligere omtalt som «Gold Cup». Det var første gang Canada vant en slik turnering der USA var med. 

 Meritter 
 Sesong  Meritt 1984  Seriemester, Trani 80 1984-85  Cupmester, Lazio 1985-86  Seriemester, Trani 80 1986-87  Serie- og cupmester, Lazio 1987-88  Seriemester, Lazio 1988-89  - 1989-90  Seriemester, Reggiana 1990-91  Seriemester, Reggiana 1991-92  Seriemester, Milan 1992-93  - 1993-94  Seriemester, Torres 1994-95  Seriemester, Agiliana 1995-96  Seriemester, Verona Günther 1996-97  Seriemester, Modena 1997-98  Seriemester, Modena
1984 var et overgangsår fra vår-høst til høst-vår.

Tilsammen 12 seriemesterskap og 2 cupmesterskap for 8 klubber.

Med landslaget:
 EM-sølv 1993

 Referanser 

 Eksterne lenker 

 Carolina Moraces profil på Canadas fotballforbunds hjemmeside
 Carolina Moraces side  på FIFAs hjemmeside

Kategori:Italienske fotballspillere
Kategori:Italienske fotballtrenere
Kategori:Trenere for Italias kvinnelandslag i fotball
Kategori:Trenere for Trinidad og Tobagos kvinnelandslag i fotball
Kategori:Trenere for Canadas kvinnelandslag i fotball
Kategori:Personer fra Venezia
Kategori:Spillere i VM i fotball for kvinner 1991
Kategori:Spillere under EM i fotball for kvinner 1997